Refvikvatnet er en strandsjø som ligger bare fire moh. Den er oppdemt av løsmasser fra havet og er en naturtype som er svært sjelden i Vestland og også i Norge. Vannet er næringsfattig, men har stor verdi som trekk- og overvintringsplass for andefugler og vadefugler. Det er påvist 44 fuglearter i området, men det er ønskelig å foreta flere undersøkelser for å få bedre ornitologiske data fra området.